Julius Nyerere Internasionale Lughawe (IATA: DAR; ICAO: HTDA) is die internasionale lughawe van Dar-es-Salaam, die grootste stad in Tanzanië. Dit is ongeveer 12 kilometer suidwes van die middestad geleë. Die lughawe hanteer vlugte na en van bestemmings in Afrika, Asië, Europa en die Midde-Ooste. Dit is vernoem na Julius Nyerere, die land se eerste president. Op 1 November 2006 is "Dar-es-Salaam Internasionale Lughawe" (DIA) herdoop na "Julius Nyerere Internasionale Lughawe". Altesaam 9 501 265 passasiers het die lughawe van 1980 tot 2004 gebruik, gemiddeld 2 770 passasiers per dag. In Junie 2019 was die nuwe Terminaal 3 gereed vir internasionale vlugte. Die Nederlandse firma BAM International is gereed om Terminaal 2 op te gradeer wat al meer as 30 jaar in diens is en net vir binnelandse vlugte gebruik sal word. Die nuwe terminaal is op 1 Augustus 2019 bekendgestel. Plaaslike befondsing is gebruik vir die uitbreiding van die nuwe terminaal. Air Cafe Flamingo- restaurant bied middagete en aandete aan Travelstart Tanzania Airport Office, 'n reisagentskap Bhatia-handelaars, 'n winkel wat horlosies, spiritualieë, konjak en parfuum verkoop.